《刘鋹僭号岭南虐其民潘美伐之俘以献为猛虎攫》
宋代·崔敦礼

猛虎攫，噬海隅。
跨峤绵岭，环为炉。
流膏解节，民毕屠。
帝怒惠顾，思往苏。
授以虣将，施天诛。
长驱无垠，抵其郛。
手援炎歊，吹以濡。
长缨系颈，来累累。
撑骸脍肉，穷凶徒。
观城告社，咸嗟嘘。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。